
joniškio RAJONO sporto KLUBŲ VEIKLOS rėmimo 

TVARKOS APRAŠAS
I SKYRIUS 

BENDROSIOS NUOSTATOS
1. Joniškio rajono sporto klubų veiklos rėmimo tvarkos aprašas reglamentuoja visuomeninių sporto organizacijų, sporto klubų, įstaigų vykdančių sportinę veiklą, įregistruotų Lietuvos Respublikos įstatymų nustatyta tvarka ir veikiančių Joniškio rajone, sporto veiklos rėmimo projektų prioritetų, projektų paraiškų teikimo, jų nagrinėjimo, lėšų skyrimo iš sporto centro biudžeto tvarką.
3. Lėšos sportinei veiklai remti kiekvienais metais yra numatomos Joniškio sporto centro  biudžete.

II SKYRIUS

RĖMIMO prioritetai
3. Prioritetinės finansuojamos sritys :

3.1. masiniai sporto ir sveikatingumo renginiai, vaikų ir jaunimo užimtumas;

3.2. miesto ir rajono komandų dalyvavimas Lietuvos lygų varžybose;

3.3. Joniškio miesto ir rajono garsinimas;

3.4  moterų ir merginų sporto propagavimas;

3.5. veteranų ir neįgaliųjų sporto propagavimas ir renginių jiems organizavimas;

3.6. kitos varžybos ir renginiai;

III SKYRIUS

PARAIŠKŲ PATEIKIMO ir SVARSTYMO TVARKA

4. Lėšų skyrimą sporto klubų veiklai nagrinėja Joniškio sporto centro direktoriaus sudaryta ir  įsakymu patvirtinta sporto klubų  rėmimo komisija.

5. Informaciją apie sporto rėmimo paraiškų priėmimo terminus Joniškio sporto centras skelbia rajoninėje spaudoje ir internetinėje svetainėje.

6. Paraiškos, užpildytos pagal pridedamą formą (1 priedas), pateikiamos Joniškio sporto centrui. 

7. Sporto klubų rėmimo paraiška turi būti pasirašyta klubo vadovo arba jo įgalioto asmens. 

8. Sporto klubų rėmimo komisija  analizuoja, svarsto pateiktus sporto veiklos  projektus ir atsižvelgdama į finansines galimybes ir projektų aktualumą, teikia išvadas ir siūlymus dėl projektų finansavimo Joniškio sporto centro direktoriui.

9. Sporto klubų  rėmimo komisija, svarstant paraiškas, turi teisę prašyti klubų pateikti papildomos informacijos ir tikrinti informacijos teisingumą.

IV SKYRIUS

LĖŠŲ SKYRIMO TVARKA

10. Lėšas sporto klubams skiria Joniškio sporto centro direktorius savo įsakymu, atsižvelgdamas į sporto klubų rėmimo komisijos siūlymus.

V SKYRIUS

LĖŠŲ PANAUDOJIMO TVARKA

11. Lėšas sporto klubai gali naudoti:

11.1. varžybų dalyvio mokesčiui;

11.2. komandos dalyvavimo pirmenybėse, čempionatuose, renginiuose ir kitose varžybose mokesčiui;

11.3. transporto išlaidoms;

11.4. inventoriaus, aprangos įsigijimui;

11.5. maistpinigių varžybų, stovyklų dalyviams išmokėjimui;

11.6. prekėms, paslaugoms;

11.7. kt. išlaidos

12. Rėmimo lėšos neskiriamos darbuotojų atlyginimams, labdarai.

13. Maitinimosi išlaidų piniginės kompensacijos mokamos vadovaujantis varžybų dokumentais (nuostatais, tvarkaraščiais, kvietimais, varžybų protokolais, varžybų suvestinėmis, nesant varžybų protokolų komandų vadovai pateikia sportininkų sąrašą, vizuotą bei patvirtintą antspaudu sporto renginio organizatoriaus).
14. Maitinimosi išlaidų piniginių kompensacijų dydžius  nustato Joniškio sporto centro direktorius, atsižvelgdamas į skirtas sporto veiklos vystymo programos lėšas ir į Lietuvos Respublikos Vyriausybės 2007 m. gruodžio 19 d. nutarimu Nr.1387 „Dėl sporto renginių, vykstančių Lietuvoje, dalyvių vienos paros maitinimosi išlaidų piniginių kompensacijų dydžių patvirtinimo“ patvirtintus kompensacijų dydžius. 

15. Visus  reikalingus dokumentus sporto klubų atstovai pristato Joniškio sporto centro direktoriui, kuris patikrina, vizuoja ir pateikia buhalteriniam  apmokėjimui.

16. Skirtos sporto klubams lėšos  metų eigoje gali būti perskirstytos.

17. Sporto klubų rėmimo lėšų panaudojimą kontroliuoja Joniškio sporto centro direktorius ar jo paskirtas asmuo.

